12. การควบคุมภายใน

คณะกรรมการตรวจสอบของบริษัท โดยฝ่ายตรวจสอบภายใน
ได้กำกับดูแลและสอบทานความมีประสิทธิภาพ
ความเพียงพอและความเหมาะสมของระบบการควบคุมภายในของบริษัทในด้านต่างๆ
และหากมีการตรวจพบข้อบกพร่องหรือเหตุการณ์ผิดปกติที่เป็นสาระสำคัญแล้ว
จะทำการรายงานต่อคณะกรรมการบริษัทเพื่อปรับปรุงและแก้ไขโดยเร็ว

คณะกรรมการและฝ่ายบริหาร มีหน้าที่รับผิดชอบในการรักษาไว้ซึ่งระบบการควบคุมภายใน
โดยการประชุมคณะกรรมการตรวจสอบ ครั้งที่ 1/2554 เมื่อวันที่ 21 กุมภาพันธ์ 2554
ได้พิจารณาความเพียงพอของระบบการควบคุมภายในของบริษัทแล้ว
สรุปได้จากการประเมินระบบการควบคุมภายในของบริษัท และบริษัทย่อย ในด้านต่างๆ 5 ส่วน ดังนี้

1.  องค์กรและสภาพแวดล้อม

  คณะกรรมการบริษัทได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
  เพื่อเป็น แนวทางในการปฏิบัติงานของพนักงาน
  มีการทบบทวนเป้าหมายการปฏิบัติงานโดยพิจารณาถึงความ
  เป็นไปได้ของเป้าหมายอย่างสม่ำเสมอ
  มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้ อย่างมีประสิทธิภาพ
  บริษัทมีข้อกำหนดที่เกี่ยวกับการปฏิบัติที่ขัดต่อผลประโยชน์ของบริษัท และมี
  บทลงโทษกรณีที่มีการฝ่าฝืนอย่างชัดเจน และบริษัทมีนโยบาย
  ระเบียบวิธีปฏิบัติงานเป็นลายลักษณ์อักษร ในธุรกรรมด้านการเงิน การจัดซื้อ
  และการบริหารทั่วไปที่รัดกุมและสามารถป้องกันการทุจริตได้
  รวมถึงการกำหนดนโยบายและแผนปฏิบัติงานของบริษัทได้คำนึงถึงความเป็นธรรมต่อคู่ค้า
  เพื่อประโยชน์ของบริษัท ในระยะยาว

2.  การบริหารความเสี่ยง

  ฝ่ายบริหารได้มีการพิจารณา
  ไตร่ตรองและวิเคราะห์ความเสี่ยงที่อาจมีผลกระทบต่อบริษัทอย่างสม่ำเสมอ
  โดยบริษัทได้จัดให้มีหน่วยงานตรวจสอบภายในซึ่งจะจัดทำรายงานการตรวจสอบเป็นประจำทุกเดือนเพื่อรายงานต่อคณะกรรมการตรวจสอบ
  นอกจากนี้ คณะกรรมการบริษัทยังได้แต่งตั้งคณะกรรมการบริหารจัดการความเสี่ยงขึ้น
  เพื่อช่วยพิจารณา
  กลั่นกรองและให้ความเห็นรวมทั้งเสนอแนะแนวทางลดหรือแก้ไขความเสี่ยงที่อาจเกิดขึ้นแก่บริษัทต่อคณะกรรมการบริษัท

3.  การควบคุมการปฏิบัติงานของฝ่ายบริหาร

  บริษัทมีการกำหนดขอบเขตอำนาจหน้าที่ผู้บริหารและระดับการอนุมัติไว้อย่างเหมาะสม
  นอกจากนี้ยังมีการกำหนดมาตรการที่รัดกุมในการพิจารณาการทำธุรกรรมที่เกี่ยวกับผู้ถือหุ้นรายใหญ่
  กรรมการผู้บริหาร หรือผู้ที่เกี่ยวข้องกับบุคคลดังกล่าว ซึ่งจะคำนึงถึงผลประโยชน์สูงสุดเป็นหลัก
  และการอนุมัติธุรกรรมดังกล่าวต้องผ่านการพิจารณาของคณะกรรมการตรวจสอบและหรือคณะกรรมการบริษัทแล้วแต่กรณี

4.  ระบบสารสนเทศและการสื่อสารข้อมูล

  บริษัทได้จัดให้มีข้อมูลเพียงพอสำหรับการตัดสินใจของคณะกรรมการโดยมีการส่งเอกสารประกอบการประชุมที่ระบุข้อมูลที่จำเป็นเพียงพอให้กับคณะกรรมการก่อนการประชุมล่วงหน้าไม่น้อยกว่า
  7 วัน และมีการบันทึกการประชุมโดยระบุข้อซักถาม
  ความเห็นของกรรมการไว้ในรายงานการประชุมทุกครั้ง
  บริษัทได้มีการจัดเก็บเอกสารไว้เป็นหมวดหมู่
  และฝ่ายบริหารได้ใช้นโยบายการบัญชีที่เป็นที่ยอมรับโดยทั่วไปและเหมาะสมกับธุรกิจของบริษัท

5.  ระบบการติดตาม

  บริษัทมีการเปรียบเทียบเป้าหมายการดำเนินธุรกิจกับผลการดำเนินงานจริงอย่างสม่ำเสมอ
  มีการทำ รายงานให้คณะกรรมการได้ทราบ
  นอกจากนี้บริษัทยังได้จัดให้มีการตรวจสอบภายในซึ่งจะรายงานผลการ
  ตรวจสอบต่อคณะกรรมการตรวจสอบโดยตรง

คณะกรรมการตรวจสอบมีความเห็นพ้องกับผู้สอบบัญชีของบริษัท
ที่ได้สอบทานประสิทธิภาพแล้วว่าระบบการควบคุมภายในของบริษัทและบริษัทย่อยมีความเพียงพอและเหมาะสมกับลักษณะธุรกิจ
สามารถป้องกันทรัพย์สินของบริษัท
อันเกิดจากการที่ผู้บริหารนำไปใช้โดยมิชอบหรือโดยไม่มีอำนาจเพียงพอ
และไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงินประจำปี
2553

นอกจากนี้ คณะกรรมการตรวจสอบได้เน้นให้มีการพัฒนาระบบการกำกับดูแลกิจการ
เพื่อให้ระบบการควบคุมภายในมีการปรับปรุงให้ดียิ่งขึ้นอย่างต่อเนื่อง